Diari Oficial de la Generalitat Valenciana


Sumari del DOGV 3761, del 31-05-2000 (2000/4370)

ORDRE de 19 de maig de 2000,de la Conselleria d'Economia i Hisenda, per la qual s'amplien al present exercici de 2000, els suports al finançament empresarial recollits en l'Ordre de 8 de març de 1999.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3761

Data del DOGV
:   31-05-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/4370


Data del document
:   19-05-2000

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

 Descriptors 

:   * ajuda a les empreses
    * finançament
    * suport econòmic

ORDRE de 19 de maig de 2000,de la Conselleria d'Economia i Hisenda, per la qual s'amplien al present exercici de 2000, els suports al finançament empresarial recollits en l'Ordre de 8 de març de 1999. [2000/X4370]
  
L'Ordre de 8 de març de 1999, de la Conselleria d'Economia, Hisenda i Administració Pública, per la qual es regulen els suports al finançament empresarial per a l'exercici 1999, va recollir la subvenció del tipus d'interès de determinades operacions de crèdit avalades per la Societat de Garantia Recíproca, a càrrec de la línia Ajudes al finançament de circulant, del programa 724.10 Pla de Suport Empresarial, del pressupost de la Generalitat Valenciana per a l'exercici 1999, per una quantia màxima de 250.397.456 pessetes.
  
A causa de la forta demanda d'avals a la Societat de Garantia Recíproca, un conjunt de sol·licituds de subvenció per a operacions formalitzades, durant l'exercici, no pogueren ser ateses, o ho foren parcialment, entenent que per a complir els compromisos adquirits i no defraudar les expectatives de les empreses sol·licitants, han de cobrir-se a càrrec de les dotacions pressupostàries de 2000, per al mateix programa, Pla de Suport Empresarial, línia Ajudes al finançament de circulant.
  
Així mateix, i a fi d'aconseguir una major operativitat i agilitat en la prestació d'aquests suports financers, per Acord de 9 de maig de 2000, del Govern Valencià, s'encarregà a l'Institut Valencià de Finances, principal instrument de crèdit de la política de crèdit de la política de crèdit públic de la Generalitat Valenciana, la gestió d'aquestes ajudes, d'acord amb les finalitats establides en la Llei de Pressupostos.
  
Vist el que s'ha exposat en l'article 47 del text refós de la Llei d'Hisenda Pública de la Generalitat Valenciana,
  
ORDENE
  
Article 1
  
La Conselleria d'Economia i Hisenda, a través de l'Institut Valencià de Finances, podrà concedir, a càrrec del pressupost de la Generalitat Valenciana de 2000, les subvencions sol·licitades en virtut de l'Ordre de 8 de març de 1999 de la Conselleria d'Economia, Hisenda i Administració Pública, per la qual es regulen els suports al finançament empresarial per a l'exercici 1999, que no hagen sigut admeses a tràmit, totalment o parcialment, per haver-se esgotat la quantia màxima establida en aquesta per a la concessió de subvencions.
  
Article 2
  
La quantia màxima global de subvencions destinades a la finalitat regulada en la present ordre serà de 85.338.930 pessetes (85,343,72 euros) que es pagaran a càrrec del programa 724.10 Pla de Suport Empresarial, línia 401/000/00 Ajudes al finançament de circulant, del pressupost de la Generalitat Valenciana per a l'exercici 2000.
  
Article 3
  
Les subvencions recollides en les disposicions anteriors, es regiran segons el que estableix l'Ordre de 8 de març de 1999, de la Conselleria d'Economia, Hisenda i Administració Pública, per la qual es regulen el suports al finançament empresarial per a l'exercici 1999.
  
Article 4
  
Es faculta el director general de l'Institut Valencià de Finances per a dictar les resolucions necessàries per a la publicació d'aquesta ordre, així com per a resoldre els dubtes concrets que en relació amb aquesta se susciten.
  
DISPOSICIONS FINALS
  
Primera
  
La concessió i quantia de les ajudes regulades en aquesta ordre estarà condicionada, a més del compliment dels requisits que en cada cas s'indiquen, a l'existència de crèdit pressupostari, amb aquesta finalitat habilitat en els pressupostos de la Generalitat Valenciana.
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 19 de maig de 2000
  
El conseller d'Economia i Hisenda,